## Samtykkeerklæring til billeder og video

Et billede eller en video siger ofte mere end tusind ord, og derfor gør vi i Ungdommens Røde Kors (URK) rigtig meget ud af at tage billeder og video på vores aktiviteter, så vi kan vise omverden, hvad vi går og laver. Det gør vi blandt andet for, at endnu flere børn og unge kan lære os og vores tilbud at kende.

Derfor vil vi bede dig om din tilladelse til at bruge billeder eller video taget af dit barn ifm.   
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Materialet vil blive brugt til at illustrere URK’s aktiviteter og vores arbejde generelt. Inden du giver os dit samtykke, skal vi fortælle dig, hvad vi bruger oplysningerne og billederne/videoerne til.

### Vi beder om lov til at gemme følgende oplysninger:

* Kontaktoplysninger (navn, telefonnummer og e-mail)
* Billede/video-materiale

*URK offentliggør ikke kontaktoplysninger på dit barn ud over evt. fornavn efter aftale.* *Vi gemmer oplysningerne på et lukket drev, som kun medarbejdere i URK har adgang til.*

### Hvad skal billeder og video bruges til?

Video og billeder vil måske blive brugt på følgende platforme. Hvis du afgiver samtykke til billeder og video, har URK lov til at bruge billeder og videomaterialer på alle nedenstående platforme:

* På vores hjemmeside ([www.urk.dk](http://www.urk.dk))
* I vores fotoarkiv (på et lukket drev eller en låst platform)
* På vores sociale medier (fx Facebook, LinkedIn, Instagram og YouTube)
* I publikationer, præsentationer og rapporter (flyers, håndbøger, plakater mm.)
* I markedsføring og nyhedsbreve
* Af tredjepart, fx af presse og samarbejdspartnere – fx som illustration til artikler i dagblade eller lignende., men altid kun til at illustrere URK’s arbejde og aktiviteter.

Du kan til enhver tid trække tilladelsen tilbage og få slettet billeder og videooptagelser. Det gør du ved at skrive til [info@urk.dk](mailto:info@urk.dk) eller ringe på 35 37 25 55. Dit samtykke gælder fra dags dato og tre år frem, hvorefter alle oplysninger og materialer slettes.

Du kan læse mere om behandlingen af din data og dine rettigheder på [www.urk.dk/privatlivspolitik](http://www.urk.dk/privatlivspolitik).

**Jeg giver hermed mit samtykke til, at Ungdommens Røde Kors indsamler og bruger mine persondata som beskrevet ovenfor.**

Navn *(person på billede/video):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

Navn på forælder/værge: *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

Telefon/mobil:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-mail:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_/\_\_\_\_\_/\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dato/Måned/År Underskrift